19 — 20 бб. венгр тикшеренеүселәре А.Вамбери , Г.Надь , Д.Дьёрффи , Э.Мольнар , Г.Веконь , И.Эрдейи , И.Фодор , Д.Немет , Й.Торма , П.Хайду , И.Вашари һ.б. хеҙмәттәрендә башҡорттарҙың этногенезы , венгр һәм башҡорт ҡәбиләләренең бер-береһенә йоғонтоһо һ.б. мәсьәләләр ҡарала . 20 б. башында Д.Месарош Көньяҡ Уралға экспедиция барышында экспонаттар йыйған , улар Венгрия этнография музейында һаҡлана ( ҡара : Этнографик коллекциялар ) .